เรื่องร้องเรียน (ร้องเรียน,ความสะอาด,เสนอแนะ,ป้าย) วันที่ 2023-09-22 03:41:46 — แขวงถนนพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038104

ขอความอนุเคราะห์จัดสรรถังขยะเพื่อทิ้งขยะมูลฝอย บริเวณหน้าปากซอยรามอินทรา 21 แยก 22 แขวงอนุสาวรีย์ เขตบางเขน กรุงเทพมหานคร จุดสังเกต ฝั่งตรงข้ามกับซอยฯ จะมีตลาดสด ชื่อ ตลาดลุงเล็ก เนื่องจากผู้ร้องแจ้งว่า แต่เดิมจะมีถังขยะจำนวน 3 ใบ ตั้งอยู่บริเวณหน้าปากซอย ห่างจากหน้าปากซอยเข้ามาภายในซอยประมาณ 4-5 เมตร จะพบกับถังขยะจำนวน 3 ใบ ซึ่งบริเวณพื้นที่ดังกล่าวจะเป็นพื้นที่ว่างเปล่า มีรั้วล้อมไว้ ขนาดพื้นที่ประมาณ 2 ไร่  ไม่มีผู้พักอาศัยอยู่ ต่อมาทางเจ้าหน้าที่ได้ทำการขุดท่อเพื่อวางท่อน้ำประปา จึงทำการย้ายถังขยะทั้ง 3 ใบ ออกจากพื้นที่ดังกล่าวและนำไปวางไว้บริเวณหน้าปากซอย ทำให้ประชาชนในพื้นที่ และผู้ค้าจากตลาดนำขยะเข้ามาทิ้งบริเวณหน้าปากซอยเป็นจำนวนมาก และผู้ร้องคาดว่า มีประชาชนในพื้นที่บางคน ทำการแจ้งเรื่องไปยัง สำนักงานเขตบางเขน ว่าได้รับกลิ่นเหม็นรบกวนจากขยะ ต่อมาเมื่อประมาณต้นเดือนกันยายน 2566 เจ้าหน้าที่ของสำนักงานเขตบางเขนได้เข้ามานำถังขยะ จำนวน 3 ใบออกจากพื้นที่ พร้อมติดตั้งป้าย "ห้ามทิ้งขยะ ฝ่าฝืนปรับ 2,000 บาท (สองพันบาทถ้วน)" ส่งผลให้ผู้ร้องและประชาชนในพื้นที่ ไม่มีที่ทิ้งขยะ แต่ผู้ค้าจากตลาด ก็ยังคงนำขยะใส่ถุงมาทิ้งบริเวณดังกล่าวเช่นเดิม ประสบปัญหามาเป็นระยะเวลาประมาณ 1 เดือนแล้ว เบื้องต้นเมื่อวันที่ 19 กันยายน 2566 สามีของผู้ร้องได้เดินทางไปยัง สำนักงานเขตบางเขน เพื่อแจ้งเรื่องดังกล่าวกับเจ้าหน้าที่ และทำการขอถังขยะกลับคืน เจ้าหน้าที่ทำการปฏิเสธ และแนะนำให้ผู้ร้องทิ้งขยะไว้หน้าบ้านของตนเอง และรอให้รถขยะมาเก็บ ซึ่งผู้ร้องแจ้งว่าการทิ้งขยะบริเวณหน้าบ้านนั้น ทางเจ้าหน้าที่เก็บขยะเข้ามาเก็บล่าช้า สัปดาห์ละประมาณ 1-2 ครั้ง เพียงเท่านั้น จึงทำให้เกิดการสะสมขยะและเกิดกลิ่นเหม็นรบกวนเป็นอย่างมาก จากกรณีดังกล่าวทำให้ผู้ร้องและประชาชนได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องจัดสรรถังขยะ เพื่อทิ้งขยะมูลฝอย เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata